ועדת הכספים, כנסת 16, פרוטוקול מספר 208, 2005-10-10 10:00

יעקב ליצמן: בוקר טוב, אני מתכבד לפתוח את ישיבת ועדת הכספים, הנושא על סדר היום: שינויים בתקציב לשנת 2005.

יעקב ליצמן: הפנייה הראשונה על סדר היום, פנייה תקציבית מס' 390, של החטיבה להתיישבות, העברת 9.5 מיליון שקלים למיגון מעונות ילדים ופיתוח ההתיישבות במרחב הנגב.

שלומית נקש: מדובר בהסדרת מחנה זמני במרחב הנגב, מיגון מעונות יום, ותשתיות ופיתוח של יישוב חדש בנגב - "מרחב עם".

יולי תמיר: איך אתם יודעים שזה הולך בעיקר למיגון?

שלומית נקש: זה מיועד.

יולי תמיר: אני יודעת שזה מיועד, אני שואלת, מה מידת הפיקוח שלכם?

שלומית נקש: זאת עבודה שלנו באופן ישיר, אנחנו עושים את זה.

משולם נהרי: כמה הולך למיגון מתוך 9.5 מיליון?

שלומית נקש: 8.5 מיליון.

משולם נהרי: כלומר, רק 1 מיליון הולך ל"מרחב עם"?

יולי תמיר: אתם ממגנים גם את "ניר עם"?

שלומית נקש: כל מה שיצטרכו למגן, במידה ותהיה דרישה, אנחנו נמגן.

יעקב ליצמן: אני מעמיד להצבעה את פנייה מספר 390, מי בעד ירים את ידו.

יעקב ליצמן: אני מעמיד להצבעה את פנייה מספר 390, מי בעד ירים את ידו.

יעקב ליצמן: בעד – 4 נגד – אין נמנעים – אין פנייה מס' 390 אושרה.

יעקב ליצמן: פנייה מס' 390 אושרה, תודה רבה.

יעקב ליצמן: פנייה מס' 332, 333:

יעקב ליצמן: אנחנו עוברים לפנייה תקציבית מספר 332, 333, לשכת הנשיא.

מאיר בינג: הפנייה התקציבית נועדה לתגבר את תקציב הטיפול של לשכת הנשיא, בעיקר תקציב האמרכלות, תגבור תקציב האבטחה.

מאיר בינג: תקציב האבטחה בקריית-מלאכי וגם אבטחת בית הנשיא - גדל, גם כתוצאה מתוכנית "ההתנתקות", גם כתוצאה מנפח הפעילות שעורך נשיא המדינה.

מאיר בינג: אנחנו מוסיפים כמיליון שקלים.

יעקב ליצמן: מי בעד פנייה 332,333 – ירים את ידו.

יעקב ליצמן: מי בעד פנייה 332,333 – ירים את ידו.

יעקב ליצמן: בעד – 4 נגד – אין נמנעים – אין פנייה מס' 332, 333 התקבלה.

יעקב ליצמן: פנייה מספר 332, 333 אושרה.

יעקב ליצמן: פנייה מס' 378:

יעקב ליצמן: אנחנו עוברים לפנייה מס' 378, משרד החינוך.

יעקב ליצמן: רבותיי, אני מתנצל, יש כאן אי הבנה.

יעקב ליצמן: אני מבקש לבדוק, נדמה לי ש"הפלנו" את זה פעם אחת.

יעקב ליצמן: אם "הפלנו" את זה, האוצר צריך להביא את זה מחדש, אנחנו לא יכולים להעלות את זה כאן מחדש.

משולם נהרי: בוא נערוך הצבעה חוזרת.

יעקב ליצמן: בגלל הספק, בסדר.

יעקב ליצמן: מי בעד פנייה מספר 378, ירים את ידו.

יעקב ליצמן: בגלל הספק, בסדר.

יעקב ליצמן: מי בעד פנייה מספר 378, ירים את ידו.

יעקב ליצמן: בעד – אין נגד – 4 נמנעים – אין פנייה מספר 378 לא התקבלה.

יעקב ליצמן: הפנייה לא אושרה.

נסים דהן: אדוני היושב ראש, הייתי מציע שיבוא נציג משרד החינוך ויסביר מה זה, אולי יתברר שזה משהו טוב.

יעקב ליצמן: ראשית, זה "נפל" בישיבה קודמת, לכן אין לנו שום זכות להביא זאת על דעת עצמנו.

נסים דהן: אם זה על סמך ישיבה קודמת, אין לי מה להוסיף.

נסים דהן: אבל אם זה על סמך הישיבה הנוכחית, הייתי מציע שלא לנהוג בפזיזות, אלא לשמוע את נציג משרד החינוך.

יעקב ליצמן: אתה יודע שלפעמים זה על פי מצב הרוח של אותו יום, אם אני חולה, אני נגד.

נסים דהן: אני באופוזיציה, נוח לי להיות נגד.

יעקב ליצמן: דווקא באופוזיציה, לרוב הייתי בעד.

משולם נהרי: לאחר שזה נפל בפעם שעברה, היה צריך להופיע כאן נציג משרד החינוך.

משולם נהרי: פנייה מס' 379:

יעקב ליצמן: אנחנו עוברים לפנייה תקציבית מספר 379.

בתיה פודרוייטן: הפנייה התקציבית מיועדת לתוספת 13 תקנים ללשכת המדען הראשי, לפי החלטת נציבות שירות המדינה.

בתיה פודרוייטן: הגדלת ההוצאה מותנית בשינוי פנים בתקציב השוטף של התמ"ת.

יעקב ליצמן: מה זה אגרות יהלומים?

ביתיה פודרביטל: היהלומנים גובים כל מיני מכסים וסכומים מיוחדים על יהלומים שמגיעים לארץ תמורת שירותים שהם נותנים ליהלומנים.

יעקב ליצמן: איזה שירותים הם נותנים?

ביתיה פודרביטל: שירותי בדיקה, מעבדות, ביטוחים וכו'.

ביתיה פודרביטל: זה עובר דרך הוצאה מותנית בהכנסה.

יעקב ליצמן: מי בעד פנייה מספר 379, ירים את ידו.

יעקב ליצמן: הצבעה בעד – 3 נגד – 1 נמנעים – אין פנייה מספר 379 התקבלה.

יעקב ליצמן: פנייה מס' 379 אושרה.

יעקב ליצמן: פנייה מס' 380:

יעקב ליצמן: אנחנו עוברים לפנייה מספר 380, ההשכלה הגבוהה.

יונתן רגב: הפנייה נועדה לשני נושאים עיקריים, נושא ראשון, הפחתת שכר הלימוד ב-3% נוספים בתשס"ה, מה שהיה כבר.

יונתן רגב: בסך הכל 23% במוסדות המתוקצבים.

יונתן רגב: זה מימון של דבר שכבר קיים.

יונתן רגב: ההסכם עם סיעת שינוי.

יונתן רגב: הנושא השני: פיתוח מוסדות להשכלה גבוהה.

יונתן רגב: פיתוח המוסדות, בהתאם להסכם רב שנתי עם ות"ת, שמעבירים למוסדות להשכלה גבוהה - - -

יולי תמיר: זאת התוכנית הרב שנתית.

יונתן רגב: בדיוק.

יונתן רגב: אם אפשר, בסעיף 3 יש טעות סופר – "תגבור בנושא פיתוח" ולא "כיתות".

משולם נהרי: איזה פיתוח, מה למשל?

יונתן רגב: גם 80 מיליון וגם 60 מיליון.

יונתן רגב: פיתוח המוסדות להשכלה גבוהה, בהתאם לתוכנית הרב שנתית, ות"ת מעבירה למוסדות להשכלה גבוהה לשם בניית כיתות ופיתוח המוסדות עצמם.

יעקב ליצמן: רבותיי, יש שאלות?

יעקב ליצמן: אין.

יעקב ליצמן: מי בעד פנייה מספר 380, ירים את ידו.

יעקב ליצמן: הצבעה בעד – 4 נגד – אין נמנעים – אין פנייה מספר 380התקבלה.

יעקב ליצמן: פנייה 380 אושרה.

יעקב ליצמן: פנייה מס' 383:

יעקב ליצמן: הפנייה הבאה היא פנייה מספר 382 של משרד השיכון.

יעקב ליצמן: משרד השיכון – אין.

יעקב ליצמן: אנחנו עוברים לפנייה מספר 383 של משרד התיירות, מקומות קדושים.

ביתיה פודרביטל: מדובר בהעברת 400 אלפי ₪ לתשלום משכורות.

יעקב ליצמן: עד מתי זה יהיה?

ביתיה פודרביטל: עד סוף השנה.

יעקב ליצמן: אני מקווה.

יעקב ליצמן: מי בעד פנייה מספר 383 ירים את ידו.

יעקב ליצמן: הצבעה בעד – 5 נגד – אין נמנעים – אין פנייה מספר 383 התקבלה.

יעקב ליצמן: פנייה 383 אושרה.

יעקב ליצמן: פנייה מס' 385-386:

יעקב ליצמן: אנחנו עוברים לפנייה מספר 385-386.

אריאל למדני: הפנייה נועדה להעברת 31 מיליון ו-400 אלף שקלים לשימוש משרד החקלאות בגין פעולות המים.

אריאל למדני: רוב התקציב, כ-20 מיליון שקל, מענקי השקעות, עוד כ-2 מיליון שקלים, מחקרים במדען הראשי.

יעקב ליצמן: מי בעד פנייה 385-386 ירים את ידו.

יעקב ליצמן: הצבעה בעד – 4 נגד – אין נמנעים – אין פנייה מספר 385-386 התקבלה.

יעקב ליצמן: פנייה מספר 385-386 אושרה.

יעקב ליצמן: פנייה מס' 387:

יעקב ליצמן: אנחנו עוברים לפנייה מספר 387, תמיכות ייצור חקלאים.

אריאל למדני: יש כאן הפשרה של כ-6 מיליון שקלים מעתודה לביטוח רב-סיכוני.

אריאל למדני: זה נמצא בתקנת עתודה וזה עובר לתקנת הוצאה.

אריאל למדני: זה בעיקר השינוי.

אריאל למדני: יש עוד כ-300 אלף שקלים העברה לסבסוד הלוואות שניתנו בעבר לחקלאים, סבסוד הריבית ותקצוב הדברה משולבת.

יעקב ליצמן: מי בעד פנייה 387 ירים את ידו.

יעקב ליצמן: הצבעה בעד – 5 נגד – אין נמנעים – אין פנייה מספר 387 התקבלה.

יעקב ליצמן: הפנייה אושרה.

יעקב ליצמן: פנייה מס' 388:

יעקב ליצמן: אנחנו עוברים לפנייה מספר 388 של משרד הפנים.

ערן פולק: פנייה שעיקרה תקצוב של 2 מיליון שקלים ו-100 אלף שקלים עבור פעילות היחידה לאכיפת עובדים זרים.

ערן פולק: ועוד 250 אלף שקלים הכנסות ממכרזים.

ערן פולק: סך הכל, הכנסה מיועדת של 2 מיליון שקלים ו-350 אלף שקלים.

ערן פולק: בנוסף, יש שינויים פנימיים בתוך סעיפי הטיפול של המשרד.

יעקב ליצמן: מי בעד פנייה 388 ירים את ידו.

יעקב ליצמן: הצבעה בעד – 4 נגד – 1 נמנעים – אין פנייה מספר 388 התקבלה.

יעקב ליצמן: פנייה 388 אושרה.

יחיאל חזן: אני מתנגד, אני מבקש שיירשם בפרוטוקול שאני מתנגד.

יעקב ליצמן: חבר הכנסת חזן מתנגד לפנייה 388.

יעקב ליצמן: אגב, מדוע?

יחיאל חזן: מכיוון שהיחידה לתפעול של העובדים הזרים, קרי, יחידת האכיפה, פועלת לשם הסטטיסטיקה.

יחיאל חזן: אתן דוגמה.

יחיאל חזן: חקלאי המעסיק עובדים זרים, תאילנדיים, מ-1 בינואר ועד 31 לחודש, העובדים במצב שהם ממתינים לאשרה.

יחיאל חזן: באה יחידת האכיפה ועוצרת את האנשים הללו, מתעמרת בבעלי הבית, באותם חקלאים, גורמת להם לנזק וכל זה על מנת לעמוד בסטטיסטיקה שהיא עצרה מספיק אנשים.

יחיאל חזן: אני חושב שהדבר צריך להשתנות ולכן כל מה שנוגע ליחידה הזאת, אני אצביע נגד.

יעקב ליצמן: אני חייב לומר לך, בשבועיים האחרונים נתקלתי בשני מקרים, מישהו העסיק עובדים זרים, פנה לכוח אדם, קיבל עובדים זרים, הוא רצה להיות בטוח שהם חוקיים - היום זה קנס של 10,000 שקלים - בדק והתברר לימים שהאישור מזויף.

יעקב ליצמן: כאשר הוא בא להתלונן, תפסו אותו.

יעקב ליצמן: הוא אמר, אני חוקר, אני צריך לדעת שזה מזויף?

יעקב ליצמן: לא הקלו עליו והוא שילם את הקנס.

יחיאל חזן: זה בסדר?

יחיאל חזן: לא בסדר.

יחיאל חזן: צריך להפעיל ראש גדול בכל העניין הזה.

יולי תמיר: הכסף שמדינת ישראל מקדישה לרדיפת עובדים זרים, לעומת חוסר הכסף שמקדישה לאכיפת דיני עבודה, זה דבר צורם במיוחד.

יולי תמיר: אם היו אוכפים דיני עבודה, לא היה משתלם להעסיק עובדים זרים.

יולי תמיר: את זה לא עושים כי זה לא נחשב דבר מספיק ראוי.

יעקב ליצמן: אגב, מישהו יודע בכמה ירד מספר העובדים הזרים?

יולי תמיר: זאת דלת מסתובבת.

יולי תמיר: מצד אחד מגרשים, מצד שני נכנסים נוספים.

יולי תמיר: פנייה מספר 389:

יעקב ליצמן: אנחנו עוברים לפנייה מספר 389 של המשרד לאיכות הסביבה.

ערן פולק: הפנייה של המשרד לאיכות הסביבה, כוללת שלושה מרכיבים עיקריים, הראשון: תקצוב של 19 מיליון שקלים בהכנסות חוק הפיקדון, בהתאם לתקציב שאושר בהנהלת קרן הפיקדון ובוועדת הכלכלה של הכנסת.

נסים דהן: זה אושר בוועדת הכלכלה?

ערן פולק: כן.

נסים דהן: מתי?

ערן פולק: לפני כחודש.

נסים דהן: לא, זה לא אושר לפני חודש, לא התקיים דיון.

ערן פולק: זה אושר.

נסים דהן: היה צריך להתקיים דיון לפני כחודש, אבל ביטלו את הדיון, לא התקיים דיון.

ערן פולק: התקיים דיון, נכחתי בדיון, וזה אושר.

ערן פולק: בכל מקרה, אם זה לא אושר, אי אפשר להוציא את זה.

יעקב ליצמן: חבר הכנסת נסים דהן, הוא אומר, אם זה לא אושר, אין תקציב.

נסים דהן: בכל אופן, אני נגד כל הסיפור הזה מכיוון שתקציב קרן הפיקדון היה מיועד לקניית 300 מכונות.

נסים דהן: הנושא הזה מוקפא, אי אפשר לאשר את התקציב בלי להיות בטוחים שאומנם הציבור יקבל את כספו בחזרה.

נסים דהן: למה נועדו המכונות הללו?

נסים דהן: על מנת שהציבור הרחב שרוכש את הבקבוקים האלה ומשלם עליהם פיקדון, יקבל בחזרה את הפיקדון.

נסים דהן: חוק הפיקדון זה רמאות אחת גדולה.

נסים דהן: אומרים לציבור שהוא זכאי לקבל את הפיקדון, אבל בפועל הוא לא מקבל כי אין לו היכן לקבל.

נסים דהן: ברמות, במאה שערים ובמרכז ירושלים, אין חנות אחת שמחזירה את דמי הפיקדון הללו.

יחיאל חזן: אני רוצה לחזק את הדברים של חבר הכנסת נסים דהן, במקום שאפשר לקבל את הפיקדון חזרה, הם מגבילים ל-30 בקבוקים.

יחיאל חזן: כלומר, אם אתה בא עם 100 בקבוקים, הם לא מוכנים לקבל, אלא דורשים ממך לחלק.

נסים דהן: בקיצור, מרמים את הציבור, חוק הפיקדון זה רמאות אחת גדולה.

נסים דהן: אני מציע שלא לאשר את זה.

ערן פולק: צריך להבדיל בין שני דברים, איך מחלקים את התקציב ואיך מוציאים אותו - זה נקבע באישור ועדת הכלכלה – לבין הרישום הטכני של התקציב בספר התקציב, וזה מה שאנחנו מבקשים לעשות פה.

נסים דהן: אבל כל זמן שהנושא הזה, לא רק שהוא לא מוסדר, הוא רמאות אחת גדולה, משקרים את הציבור, אומרים לציבור שהוא זכאי לקבל פיקדון, בפועל אין – אנחנו לא יכולים לאשר את זה.

יעקב ליצמן: אני תומך בזה, אנחנו רוצים לשמוע מה קורה עם זה בדיוק, ולכן נדחה את זה לאחר החגים, לא בוער שום דבר.

יעקב ליצמן: פנייה מס' 370:

יעקב ליצמן: אנחנו עוברים לפנייה 370, משרד התחבורה.

עמית לנג: מדובר על הרשאה להתחייב בהיקף של 285 מיליון שקלים לטובת תקציב הפיתוח של משרד התחבורה.

עמית לנג: מדובר בהשלמה של פרוייקטים שנמצאים כיום בביצוע, האומדן שלהם - בגלל בעיות כאלה ואחרות של תכנון, בגלל שינויים באופי הפרויקט – עלה.

עמית לנג: מדובר בהשלמה של 285 מיליון שקלים.

נסים דהן: בכמה אחוזים התחזית החריגה?

נסים דהן: כלומר, מהי החריגה בין התחזית למה שקורה בפועל?

עמית לנג: זה משתנה כי לא מדובר בפרויקט אחד שהגדלנו אותו ב-285 מיליון, מדובר על עשרה פרויקטים בערך, שבחלקם זה 5%, בחלקם זה 10%, ויש גם כאלה שהם 10% ו-15%, זה תלוי באופי הפרויקט.

עמית לנג: החריגות הגדולות יותר של 10% ו-15%, זה לא בגלל שהפרויקט לא נאמד במתכונתו המקורית אלא בגלל שהוחלט להוסיף לו אלמנטים.

עמית לנג: למשל, במקום רמזור, הוחלט לעשות מחלף.

עמית לנג: למשל, כביש 9 בירושלים שנסלל כרגע, הוחלט, שהחיבור לכביש 1 לא יהיה באמצעות רמזור כפי שחשבו בתחילה, אלא על מנת שהתנועה תזרום בצורה טובה יותר החליטו שיעשו את זה בצורת מחלף.

עמית לנג: מחלף עולה עוד 40 מיליון שקלים.

יחיאל חזן: איך לא צופים דבר כזה מראש?

עמית לנג: השאלה הזאת היא בדיוק השאלה שנשאלה על ידינו את משרד התחבורה.

יחיאל חזן: זה שהשאלה הזאת נשאלה על ידיכם את משרד התחבורה, היא לא מניחה את הדעת, מדוע יש הוצאה לא מתוכננת, שאפשר היה לראות את ביצוע המחלף מראש.

יולי תמיר: האם משרד התחבורה הקצה כבר כסף לעניין של הסעות לתלמידים?

עמית לנג: אין לי מושג, זה לא בתחום הטיפול שלי.

יעקב ליצמן: מה השאלה?

יולי תמיר: חלה תקנה חדשה איך מסיעים ילדים, משרד התחבורה אמור להקצות לכך משאבים.

יולי תמיר: התקנה מחייבת הסעה עם חגורות.

יולי תמיר: עלותו של השינוי הוא כ-45 מיליון שקלים.

יולי תמיר: אני עוד לא ראיתי שהכסף הזה הוקצה.

יולי תמיר: לדעתי אסור לאשר למשרד התחבורה אפילו גרוש אחד, על שום דבר, עד שלא נדע שהעניין הזה אושר כי זה בנפשם של הילדים.

יולי תמיר: זה באמת פיקוח נפש.

משולם נהרי: התקנה לא חלה על מסלולים, כלומר, בערים הגדולות, אוטובוס של "אגד" שמסיע תלמידים, אפשר לשבת - - -

יולי תמיר: אתה טועה.

יולי תמיר: התקנה חלה על כל מי שמסיע תלמידים.

יולי תמיר: נסים דהן: התקצוב הוא בחינוך, לא בתחבורה.

יולי תמיר: לא, התקצוב הוא בתחבורה כי כשהייתי בחינוך, אמרו לי שהתקצוב הוא בתחבורה.

יעקב ליצמן: ההסעות הם – חינוך.

יולי תמיר: ההשקעה באוטובוסים היא בתחבורה, בדקתי את זה.

יולי תמיר: אני מבקשת לדעת, מה קורה עם ההקצאה הזאת?

יעקב ליצמן: אני לא מציע שאנחנו נעכב את ההעברה הזאת.

יעקב ליצמן: אני מבקש מהרפרנט של משרד האוצר, שיביא לנו לוועדה את הנתון שמבקשת חברת הכנסת יולי תמיר.

עמית לנג: אני אעביר את הבקשה משום שאני לא מטפל בתחום הזה של תחבורה.

יעקב ליצמן: אנחנו רואים אותך כאחראי, לא משנה מי יביא לנו את הנתונים, אנחנו רוצים לקבל את הנתון הזה.

יעקב ליצמן: בינתיים נאשר את הפנייה, מי בעד פנייה מספר 370 ירים את ידו.

יעקב ליצמן: הצבעה בעד – 3 נגד – אין נמנעים – 1 פנייה מספר 370 התקבלה.

יעקב ליצמן: הפנייה אושרה.

יולי תמיר: אני מבקשת שיירשם, שנמנעתי בהצבעה.

יעקב ליצמן: חברת הכנסת יולי תמיר נמנעה.

יעקב ליצמן: תודה רבה, אני מודה לכולם וגמר חתימה טובה.

יעקב ליצמן: הישיבה נעולה.